b'\n_START_ARTICLE_\nDeljenolistna sr\xc4\x8dnica\n_START_SECTION_\nOpis\n_START_PARAGRAPH_\nRastline zraste od 30 do 120\xc2\xa0cm v vi\xc5\xa1ino in ima kvadratasto steblo, ki je pora\xc5\xa1\xc4\x8deno z redkimi dla\xc4\x8dicami. Listi rastline so mehko dlakavi in so na rastlino name\xc5\xa1\xc4\x8deni nasprotno. Spodnji so okrogli ali jaj\xc4\x8dasti in narezani na 5 do 7 krp. Srednji so ovalni ali suli\xc4\x8dasti, delijo pa se v tri krpice. Zgornji listi so ozko suli\xc4\x8dasti in se ne delijo. Vsi imajo dolge peclje._NEWLINE_Cvetovi so majhni in dlakavi. Poganjajo iz zalistij v gostih socvetjih. Cvetni listi so \xc5\xa1krlatni ali vijoli\xc4\x8dni. Vrhnja ustnica je cela, spodnja pa ima tri krpice. Rastlina cveti od julija do septembra. Cela rastlina ima neprijeten vonj.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nRastlina izvira iz osrednje Azije, danes pa je zaradi svojih zdravilnih lastnosti raz\xc5\xa1irjena skoraj po celem svetu. V tradicionalni medicine se uporablja cela rastlina, ki se jo nabira julija, ko je v polnem cvetu. Vsebuje alkaloide, glikozide, eteri\xc4\x8dno olje in gren\xc4\x8dine. Med najpomembnej\xc5\xa1imi alkaloidi, ki jih vsebuje deljenolistna sr\xc4\x8dnica je leonurin,, ki pomirja gladko mi\xc5\xa1i\xc4\x8devje. Zaradi tega je pripravek iz rastline primeren za zdravljenje in prepre\xc4\x8devanje angine pektoris. Pomaga tudi pri diastoli ter zni\xc5\xbeuje krvni pritisk.'